 मृत्यु को नही चाहता, क्योंकि हमारा स्वरूप अमृत है । हममे से कोई अधेरे को नहीं चाहता, क्योकि हमारा स्वरूप प्रकाश है । हममे से कोई भय को नहीं चाहता, क्योकि हमारा स्वरूप अभय है। हममे से कोई दीन-हीन होना नहीं चाहता, क्योकि हमारा स्वरूप प्रभु है। अगर इस बात को समझें कि जो जो हम नहीं चाहते है, वह हमारे स्वरूप की ओर सकेत है, वह हमारे स्वरूप की ओर इशारा है । जो जो हम नहीं चाहते, उससे भिन्न हमारा स्वरूप होगा। यह चिन्तन जिसमे हो पाये, जिसका अन्तस्तल इस आन्दोलन से ग्रसित हो जाय, यह पीडा और व्यथा जिसे पकड़ ले, यह सोच-विचार जिसे पकड ले -- यह जीवन के एक-एक सत्य को पकड़ कर खीचना शुरू हो जाय कि मैं दुख क्या नहीं चाहता। मैं आनन्द का खोज रहा हूं, लेकिन मैंने आनन्द को खोया कही नहीं है ।
अगर यह चिन्तन शुरू हो जाय, तो व्यक्ति के जीवन में इस सारे चिन्तन के परिणाम से एक अद्भुत त्याग शुरू हो जायेगा। उसकी जो वृत्ति बिना पूछे जो बाहर खोजती थी, पूछने की वजह से छिटक जायेगी, बाहर खोजने मे रूकावट आ जायेगी और अतस्तल की तरफ भीतर की तरफ झुकाब प्रारम्भ हो